लुटेरों ने महिला को स्प्रे करके बेहोश कर दिया और उसके बाद कमरे में सो रहे रत्नाकर शर्मा पर भी स्प्रे कर दिया.
झुमरी तिलैया शहर के तिलैया थाना से महज 200 मीटर की दूरी पर एक घर में लूटपाट का मामला सामने आया है. घटना तिलैया थाना क्षेत्र के शीतला माता मंदिर रोड की है, जहाँ अज्ञात लुटेरों ने दिनदहाड़े रत्नाकर शर्मा के घर में घुसकर लगभग साढ़े 5 लाख रुपये के जेवरात लूट लिए. घटना के समय रत्नाकर शर्मा अपने पोते-पोतियों के साथ कमरे में सो रहे थे, जबकि उनकी पत्नी और बेटी बाजार गई हुई थीं. घर की बहू आंगन में कपड़ा सुखा रही थी, लेकिन जैसे ही वह घर के अंदर आई, उसने दो अजनबी लोगों को पाया. लुटेरों ने महिला को स्प्रे करके बेहोश कर दिया और उसके बाद कमरे में सो रहे रत्नाकर शर्मा पर भी स्प्रे कर दिया.